Diari Oficial de la Generalitat Valenciana


Sumari del DOGV 7951, del 04-01-2017 (2016/9550)

RESOLUCIÓ de 27 d'octubre de 2016, de la Direcció General d'Indústria i Energia, per la qual s'atorga autorització administrativa prèvia per a la construcció de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV, de titularitat de Red Eléctrica de España, SA Unipersonal, als termes municipals de San Miguel de Salinas, Orihuela i Torrevieja, s'aproven els projectes tècnics d'execució i es declara, en concret, la seua utilitat pública. Expedients número ATLINE/2009/416/03 i ATLIRE/2011/46/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/9550


Data del document
:   27-10-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 27 d'octubre de 2016, de la Direcció General d'Indústria i Energia, per la qual s'atorga autorització administrativa prèvia per a la construcció de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV, de titularitat de Red Eléctrica de España, SA Unipersonal, als termes municipals de San Miguel de Salinas, Orihuela i Torrevieja, s'aproven els projectes tècnics d'execució i es declara, en concret, la seua utilitat pública. Expedients número ATLINE/2009/416/03 i ATLIRE/2011/46/03. [2016/9550]  
  
Antecedents de fet  
Amb data 28 de desembre de 2009, Red Eléctrica de España, SA Unipersonal, a través de representant degudament acreditat, va presentar davant del llavors Servei Territorial d'Energia d'Alacant una sol·licitud normalitzada on sol·licitava:  
- autorització administrativa per a la construcció de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV, als termes municipals de San Miguel de Salinas, Orihuela i Torrevieja, província d'Alacant.  
- aprovació del projecte tècnic d'execució per a la instal·lació a construir,  
- i declaració d'utilitat pública, en concret, d'aquesta instal·lació.  
Juntament amb l'escrit de presentació d'aquestes peticions s'adjunta la documentació següent:  
- projecte tècnic de data 11 de desembre de 2009, per a l'execució de l'esmentada instal·lació, firmat per la tècnica competent i visat pel col·legi corresponent,  
- estudi d'impacte ambiental i estudi d'integració paisatgística,  
- llista concreta i individualitzada dels béns i drets que es consideren de necessària expropiació.  
- separates per a l'obtenció del condicionat tècnic, juntament amb el projecte tècnic i l'estudi d'impacte ambiental, per a ser remeses als ajuntaments i a la resta de les administracions públiques, organismes i, si escau, empreses de serveis públics o d'interés general afectats per la instal·lació.  
- document comprensiu del projecte d'execució, per duplicat, perquè siga remés a la Direcció General de Política Energètica, del llavors Ministeri d'Indústria, Comerç i Turisme, a l'efecte de l'evacuació de l'informe preceptiu previst en la legislació vigent.  
El procediment administratiu corresponent a aquestes sol·licituds es va tramitar amb l'expedient de referència ATLINE/2009/416/03, incoat a aquest efecte pel llavors Servei Territorial d'Energia d'Alacant.  
  
La sol·licitud d'autorització administrativa de construcció de la instal·lació i de reconeixement, en concret, de la seua utilitat pública ha sigut objecte d'informació pública als efectes previstos en l'article 9 de l'esmentat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, respectivament, així com, a l'efecte ambiental, de conformitat amb el que estableixen l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'avaluació ambiental, l'article 22 del Decret 162/1990, de 15 d'octubre, pel qual s'aprova el Reglament d'impacte ambiental, en la redacció feta pel Decret 32/2006, de 10 de març, i l'article 58 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, durant el termini de trenta dies en:  
  
- el Diari Oficial de la Comunitat Valenciana, de l'1 de juny de 2010 (DOCV 6279),  
- el Butlletí Oficial de la Província d'Alacant, del 24 de maig de 2010 (BOPA 96), i  
- el diari de premsa Información d'Alacant, de 27 de maig de 2010.  
  
Amb la mateixa finalitat i el mateix termini, el Servei Territorial d'Energia d'Alacant va remetre aquestes sol·licituds als Ajuntaments de San Miguel de Salinas, Orihuela i Torrevieja per a l'exposició en els respectius taulers d'anuncis, i els va requerir, una vegada finalitzat el període de publicitat, que li remeteren les diligències acreditatives de l'exposició, les quals consten en l'expedient.  
D'acord amb la documentació que consta en l'expedient, es van presentar les al·legacions següents que, en síntesi, s'indiquen:  
- Manuel Pedrera Sánchez, en nom i representació de la mercantil Promoción y Fomento Turístico, SA, va presentar un escrit en el qual al·legava que les finques propietat de la mercantil que estaven afectades per la nova instal·lació elèctrica formaven part del programa per al desenvolupament de l'actuació urbanística integrada del Pla Parcial de Millora del Sector 2, del PAU-9, El Garbanzuelo, del PGMOU d'Orihuela, aprovat provisionalment en el Ple de l'Ajuntament d'Orihuela del 25 de gener de 2005, per la qual cosa sol·licitava que es canviara el traçat de la línia elèctrica objecte d'aquesta resolució.  
- Manuel Pedrera Sánchez, en nom i representació de la mercantil Compañía Levantina de Fomento de Edificaciones, SA, va presentar un escrit en el qual sol·licitava la desafecció de la finca propietat de la mercantil afectada per la nova instal·lació elèctrica, i desplaçar el traçat de la línia elèctrica cap al sud, perquè discórrega per camins existents exteriors a la finca.  
- Antonio Miravete Martínez, en nom i representació dels hereus d'Antonio Miravete Bambalere, va presentar un escrit en el qual sol·licitava que es modificara, per defunció, el titular que constava en la llista de béns i drets afectats de l'expedient, i que ara eren ells els titulars dels drets i béns afectats, per a la qual cosa aportaven la documentació necessària.  
- Manuel Nicolás Mercader, en nom i representació de la mercantil Torrevalle Agrícola, SL, al·legava que les finques propietat de la mercantil que estaven afectades per la nova instal·lació elèctrica formaven part del programa per al desenvolupament de l'actuació urbanística integrada del Pla Parcial de Millora del Sector 2 del PAU-9, per la qual cosa sol·licitava que es canviara el traçat de la línia elèctrica objecte d'aquesta resolució.  
- Volker Wilfried Henrich i Gudrun Toska Henrich van presentar un escrit en el qual sol·licitaven el canvi de traçat de la línia elèctrica al traçat original descartat per les autoritats ambientals pròxim a la llacuna de Torrevieja i, en tot cas, traslladar el suport núm. 5 al camí existent.  
  
- Joaquín Torres Marín va presentar un escrit en el qual sol·licitava que, atés que l'afecció de l'ocupació temporal era per a la realització d'un camí d'accés, aquest es podria realitzar inserint-lo entre l'arbratge de la parcel·la. Així mateix, sol·licitava que es prengueren les mesures de precaució necessàries per a no interrompre el sistema de reg de la parcel·la.  
- Antonio Torres Marín, en nom i representació de Gesama, SA, va presentar un escrit en el qual sol·licitava l'eliminació o reducció al màxim de la superfície afectada en l'ocupació temporal, ja que la superfície prevista de metres era excessiva per a l'ús que es pretenia donar i suposaria l'eliminació d'una gran quantitat d'arbres. Així mateix, sol·licitava que es prengueren les mesures de precaució necessàries per a no interrompre el sistema de reg de la parcel·la.  
- Francisco Marcos Ferrer, en nom i representació de la mercantil Marcos y Bañuls, SL, i Emilio Salar Gálvez, en nom i representació de la mercantil Inversiones Salarcusa, SL, van presentar un escrit en el qual manifestaven la seua disconformitat amb la proposta del traçat, al qual presentaven alternatives; que ambdues mercantils eren titulars del projecte amb número d'ordre 66, que erròniament era atribuït a la mercantil Contratas Marcos, SL, i que aquesta parcel·la corresponia a un solar de sòl urbà (Sector 1, del PAU 9, del PGOU d'Orihuela) completament urbanitzat i que estava edificat amb destinació terciària, ús comercial amb aparcaments executats aquesta finalitat.  
- Francisco Marcos Ferrer, en nom i representació de la mercantil Contratas Marcos, SL, va presentar un escrit en el qual manifestava que la mercantil que representa està directament afectada, com a agent públic urbanitzador de l'àmbit urbanitzable del Pla General d'Ordenació Urbana del terme municipal d'Orihuela, denominat Sector 2, del PAU 9, El Garbanzuelo, ja que hi discorre la línia objecte de l'expedient per la mencionada zona urbanitzable, i proposa diferents traçats alternatius per a la nova instal·lació elèctrica, i també al·lega la possible nul·litat del tràmit d'exposició pública per haver-se omés la notificació individualitzada als afectats/interessats directes.  
- El Col·legi Oficial d'Enginyers Industrials de la Comunitat Valenciana va presentar un escrit en el qual manifestava que el projecte d'execució de la instal·lació elèctrica objecte d'aquesta resolució havia d'estar subscrit per un enginyer industrial en ser el tècnic competent per a subscriure'l, i que no tenen atribucions professionals els enginyers de mines per a subscriure el dit projecte.  
Aquestes al·legacions es van traslladar al sol·licitant, el qual va manifestar en relació amb les presentades per Manuel Pedrera Sánchez, en nom i representació de la mercantil Promoción y Fomento Turístico, SA, i Compañía Levantina de Fomento de Edificaciones, SA, i Manuel Nicolás Mercader, en nom i representació de la mercantil Torrevalle Agrícola, SL, que pren nota de la titularitat al·legada i la considera als efectes oportuns; que l'esmentat Pla Parcial del Sector 2, del PAU-9, no disposa de l'aprovació definitiva i, per tant, no deixa de ser un futurible, i que no acrediten la concurrència de les limitacions establides en l'article 161 del Reial Decret 1955/2000, d'1 de desembre, per la qual cosa no desvirtuaven la sol·licitud de Red Eléctrica de España, SA Unipersonal per a la declaració d'utilitat pública, en concret, de la línia objecte de l'expedient.  
A les al·legacions presentades per Antonio Miravete Martínez, el sol·licitant va manifestar que pren nota de la titularitat al·legada, i la considera als efectes oportuns.  
A les al·legacions presentades per Volker Wilfried Henrich i Gudrun Toska Henrich, el sol·licitant va manifestar que la solució plantejada no pot modificar un traçat rebutjat per la Direcció General de Gestió del Medi Natural, òrgan competent en matèria mediambiental, i que desplaçar el suport al camí implicaria un impediment de la utilització normal del camí i, en tot cas, comportaria modificacions i increments en les afeccions de tercers propietaris que no tenen l'obligació de suportar-les, llevat que s'acredite la conformitat d'aquests propietaris.  
A les al·legacions presentades per Joaquín Torres Marín, en representació d'ell mateix, i d'Antonio Torres Marín, en nom i representació de Gesama, SA, el sol·licitant va manifestar en un únic escrit, atenent la identitat substancial dels escrits, que s'intentarà causar el menor perjuí possible sobre les finques afectades, partint de la base, no obstant això, que les superfícies afectades i el dany que es produïsca seran indemnitzats.  
A les al·legacions presentades per Francisco Marcos Ferrer, en nom i representació de la mercantil Marcos y Bañuls, SL, i Emilio Salar Gálvez, en nom i representació de la mercantil Inversiones Salarcusa, SL, el sol·licitant va manifestar que com a conseqüència del requeriment emés durant la fase d'informació pública per la Demarcació de Carreteres de l'Estat sobre l'encreuament subterrani amb l'autopista AP-7, Red Eléctrica de España, SA Unipersonal procediria a la presentació d'un annex de modificació en virtut del qual aquests propietaris quedarien desafectats pel projecte de referència.  
  
A les al·legacions presentades per Francisco Marcos Ferrer, en nom i representació de la mercantil Contratas Marcos, SL, el sol·licitant va manifestar que el dit Pla Parcial del Sector 2 del PAU-9 no disposa de l'aprovació definitiva i, per tant, no deixa de ser un futurible; que la instal·lació elèctrica que ens ocupa ha sigut convenientment planificada per la Subdirecció General de Planificació Energètica dels Sectors d'Electricitat i Gas 2008-2016, vinculant els distints subjectes que actuen en el sistema elèctric; que el tràmit d'informació pública s'ha dut a terme d'acord amb el que es preveu legalment; que no es preveu la notificació individualitzada, i que pel que fa als traçats proposats, aquests excedeixen les limitacions reglamentàries contingudes en l'article 161 del Reial Decret 1955/2000, d'1 de desembre.  
A les al·legacions presentades pel Col·legi Oficial d'Enginyers Industrials de la Comunitat Valenciana, el sol·licitant va manifestar que hi ha una consolidada doctrina jurisprudencial del Tribunal Suprem que rebutja les competències exclusives i els monopolis competencials, i considera que hi ha una base d'ensenyances comunes a les distintes branques de les enginyeries, amb un fons igual de coneixements tècnics, que, amb independència de les distintes especialitats, atorga a cada un en l'ordre professional capacitat tècnica per a poder desenvolupar plenament les activitats de què es tracte.  
De conformitat amb el procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets dels quals a càrrec seu puguen ser afectats per aquesta, amb el resultat que, en síntesi, es detalla:  
- Ajuntament d'Orihuela. En el seu informe de 16 de juny de 2010, els serveis tècnics emeten informe favorable al projecte tècnic d'execució, amb subjecció a les condicions previstes en aquest. El mencionat informe es va traslladar al sol·licitant, el qual va manifestar la seua conformitat amb el condicionat expressat.  
- Ajuntament de Torrevieja. Després de reiterar la petició d'informe, el 7 de juny de 2011, els serveis tècnics van emetre un informe on se sol·licitava documentació complementària sobre les afeccions del projecte a altres instal·lacions existents en la zona. L'esmentat informe va ser traslladat al sol·licitant, el qual va ser contestat i traslladat a l'Ajuntament, del qual no s'ha rebut contestació.  
- Demarcació de Carreteres de l'Estat a la Comunitat Valenciana del Ministeri de Foment. En el seu informe, d'11 de juny de 2010, els serveis tècnics emeten un informe desfavorable a la instal·lació, on argumenta falta documental per a la definició de les obres. Aquest informe es va traslladar al sol·licitant, el qual va manifestar que s'estava elaborant un annex de modificació del projecte d'execució per a adaptar-se a les observacions emeses en l'informe del ministeri.  
- Direcció General d'Obres Públiques (Divisió de Carreteres), de la Conselleria d'Infraestructures i Transport. En els seus informes de 30 de juny de 2010 i de 20 d'abril de 2011, els serveis tècnics emeten informe desfavorable respecte al planejament viari, ja que podia afectar l'Autovia de la CV-95, el projecte de la qual estava aprovat, i cal reflectir l'esmentada autovia en el traçat de la línia, així com l'afecció sobre el projecte del desdoblament de la N-332. L'esmentat informe es va traslladar al sol·licitant, el qual va manifestar que s'estava elaborant un annex de modificació del projecte d'execució per a adaptar-se a les observacions emeses en l'informe de la Direcció General.  
- Servei Territorial de Carreteres d'Alacant. En el seu informe de 14 d'abril de 2011, els serveis tècnics emeten informe desfavorable respecte al planejament viari, ja que afectava el projecte que es pretenia executar de la nova autovia CV-95, i adjuntava la traça del projecte perquè fóra modificat el traçat de la línia elèctrica. L'esmentat informe es va traslladar al sol·licitant, el qual va manifestar que s'estava elaborant un annex de modificació del projecte d'execució per a adaptar-se a les observacions emeses en l'informe d'aquest Servei.  
- Servei Territorial de Medi Ambient d'Alacant. En el seu informe de 24 de maig de 2010, els serveis tècnics indiquen que atés que els suports de l'esmentada línia no ocupen el camí ramader Vereda de Dolores en els dos creuaments que es produeixen, no és necessària l'autorització d'aquesta Conselleria. Aquest informe es va traslladar al sol·licitant, el qual va manifestar la seua conformitat.  
- Aguas de las Cuencas Mediterráneas, SA (ACUAMED). En el seu informe de 24 de maig de 2010, els serveis tècnics emeten informe favorable sobre l'autorització sol·licitada, amb subjecció a dos condicionats tècnics: traslladar una cambra de connexió del tram subterrani i desplaçar un tram de traçat proposat per coincidir amb la línia elèctrica a 220 kV D/C ST Torrevieja - ST Dessaladora. Remesa l'al·legació expressada a l'empresa peticionària perquè prestara conformitat o formulara les objeccions que estimara procedents, aquesta ha emés contestació respecte a la qüestió suscitada, i ha indicat que no té inconvenient a desplaçar la cambra de connexió descrita, però que haurà de ser el promotor de la línia elèctrica a 220 kV d'alimentació a la Dessaladora de Torrevieja qui haurà de condicionar la mencionada línia per tractar-se d'un projecte posterior a la línia objecte d'aquesta autorització.  
  
- La Confederació Hidrogràfica del Segura, Telefónica de España, SAU, Gas Natural Cegas, SA, l'Entitat Pública de Sanejament d'Aigües Residuals (EPSAR), Aguas del Arco Mediterráneo, SA (AGAMED) i Aquagest Levante, SA, van emetre informes favorables, amb subjecció a les condicions previstes en aquests. Els mencionats informes es va traslladar al sol·licitant, el qual manifesta la seua conformitat amb els condicionats expressats.  
- No figuren en l'expedient els informes sol·licitats a l'Ajuntament de San Miguel de Salinas, Iberdrola Distribución Eléctrica, SAU, i Comunitat de Regants Regs de Llevant, marge esquerre del Segura, a pesar de la reiteració efectuada pel Servei Territorial d'Energia d'Alacant.  
D'acord amb el que preveu l'article 75.1 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, mitjançant escrits de data 29 d'abril de 2010, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia d'Alacant va sol·licitar als ajuntaments de San Miguel de Salinas, Orihuela i Torrevieja, informes a fi de demanar les al·legacions que foren procedents sobre l'adaptació de la instal·lació elèctrica objecte del present procediment al planejament urbanístic que siga aplicable. En l'expedient no consta l'emissió d'informes en relació amb aquest planejament urbanístic.  
De conformitat amb el procediment reglamentàriament establit i a fi que, en el termini de trenta dies, presentaren la seua conformitat o l'oposició a l'autorització sol·licitada i emeteren, si era procedent, els oportuns condicionats ambientals al projecte tècnic de la instal·lació, el Servei Territorial d'Energia d'Alacant va remetre sengles escrits a les següents administracions, organismes i empreses de servei públic o d'interés general, els béns o drets dels quals a càrrec seu pogueren estar afectats per aquest projecte, als quals es van adjuntar còpies del projecte de la instal·lació elèctrica mencionada, estudi d'impacte ambiental, document de síntesi de l'estudi d'impacte ambiental i l'estudi d'integració paisatgística, amb el resultat que, en síntesi, s'indica:  
- Ajuntament d'Orihuela. En el seu informe de 4 de juny de 2010, els serveis tècnics manifestaven, amb caràcter general, conformitat amb els documents ambientals presentats per l'òrgan competent. No obstant això, amb caràcter específic, manifestaven, a manera de condicionat obligatori i inexcusable, modificar el projecte (alternativa 2) i soterrar el tram aeri que discorre des del suport 15 al suport 21 al seu pas pel terme municipal d'Orihuela, per entrar en col·lisió amb el planejament urbanístic, així com per a garantir la seguretat de les persones, béns i fauna en els desenvolupaments urbans previstos i amb imminent implantació sobre l'espai físic afectat. El mencionat informe es va traslladar al sol·licitant, el qual va manifestar que, si bé des del punt de vista mediambiental l'Ajuntament donava la seua conformitat a la documentació aportada, s'al·ludia a la necessitat soterrar un tram de la línia basant-se, a priori, en premisses urbanístiques i futurs desenvolupaments urbans sense exposar majors argumentacions respecte d'això i sustentant la seua petició en criteris urbanístics i no mediambientals. Per això, en tractar-se d'una pretensió basada en una situació urbanística no definida, ni física ni jurídicament real al dia de la data, la dita instal·lació no podia quedar supeditada quant a la seua execució a projectes que no deixaven de ser futuribles.  
- Direcció General de Patrimoni Cultural Valencià. En el seu informe de 5 de gener de 2011, els serveis tècnics van emetre un informe vinculant en què van confirmar que no existia afecció al patrimoni cultural en cap de les seues manifestacions, per això s'emetia informe favorable als efectes patrimonials previstos en l'article 11 de la Llei 4/1998, d'11 de juny, del Patrimoni Cultural Valencià. L'esmentat informe va ser traslladat al sol·licitant, el qual va manifestar la seua conformitat amb el condicionat expressat.  
- Servei Territorial d'Ordenació del Territori d'Alacant. En el seu informe de 30 de juny de 2010, els serveis tècnics van emetre un informe en què manifestaven que s'havia sol·licitat que la Direcció General de Gestió del Medi Natural emetera informe atesa l'afecció de l'actuació respecte al PORN del sistema de zones humides d'Alacant i que encara estava pendent d'evacuació. Així mateix, remetien l'informe del Servei d'Ordenació Sostenible del Medi de la Direcció General de Territori i Paisatge en què es recomanava el soterrament de la totalitat de la línia elèctrica a causa de la seua afecció als LIC i ZEPA de les Llacunes de la Mata i Torrevieja i Sierra Escalona i la Dehesa de Campoamor, així com una justificació en el disseny de la instal·lació de mesures de protecció de l'avifauna. L'esmentat informe va ser traslladat al sol·licitant, qui va manifestar que l'estudi d'impacte ambiental arreplegava les mesures preventives i correctores, així com el programa de vigilància ambiental que s'havien d'aplicar en l'execució de les obres de la línia elèctrica i durant l'explotació d'aquesta, i va concloure que el traçat aeri de la instal·lació elèctrica era compatible amb les figures d'especial protecció descrites.  
- Servei d'Avaluació d'Impacte Ambiental, de la Direcció General d'Avaluació Ambiental i Territorial. En el seu escrit de 25 de novembre de 2011, els serveis tècnics van emetre un informe en el qual manifestaven que tenint en compte la modificació que es preveia en tres punts concrets del traçat original, calia que aquests els comunicara l'òrgan substantiu i que es remetera una còpia de l'annex modificatiu del projecte, a l'efecte d'incorporar-hi els canvis realitzats a la declaració d'impacte ambiental.  
- Ecologistes en Acció del País Valencià. En el seu escrit de 12 de maig de 2010, aquests indicaven que no se'ls havia enviat tota la documentació i sol·licitaven que els fora remesa. Amb data 14 de juny de 2010, el Servei Territorial d'Energia d'Alacant remet un escrit a Ecologistes en Acció del País Valencià en què se'ls informava que segons la legislació sectorial corresponent, un grup afectat mediambiental podia consultar el projecte tècnic en les dependències del dit servei territorial. L'esmentat escrit va ser traslladat al sol·licitant, el qual no va contestar i, per tant, es va considerar que estava conforme.  
- Parc Natural de les Llacunes de la Mata i Torrevieja. Casa forestal. En el seu escrit de 27 de maig de 2010 s'indicava que el dit informe havia de dirigir-se al Servei d'Impacte Ambiental i a l'Àrea d'Espais Protegits de la Conselleria de Medi Ambient, Aigua, Urbanisme i Habitatge.  
- No figuren en l'expedient els informes sol·licitats a l'Ajuntament de San Miguel de Salinas, Ajuntament de Torrevieja, Direcció General d'Obres Públiques (Divisió de Carreteres), Direcció General de Gestió del Medi Natural, Direcció General de Canvi Climàtic (Servei de Residus Urbans), Àrea d'Espais Protegits, Àrea d'Avaluació Ambiental, a pesar de la reiteració efectuada pel Servei Territorial d'Energia d'Alacant.  
Amb data 12 d'abril de 2011, la Direcció General de Política Energètica i Mines del Ministeri d'Indústria, Energia i Turisme va emetre un informe desfavorable, als efectes previstos en l'article 36.3 de la Llei 54/1997, de 27 de novembre, del Sector Elèctric, l'article 114 del Reial decret 1955/2000 i el Decret 88/2005, de 29 d'abril, per entendre que amb les característiques indicades en el projecte no està inclosa la mencionada instal·lació en la Planificació dels Sectors d'Electricitat i Gas 2008-2016.  
Considerant els informes desfavorables emesos pels òrgans competents en matèria de carreteres (Demarcació de Carreteres de l'Estat a la Comunitat Valenciana del Ministeri de Foment, Direcció General d'Obres Públiques, Divisió de Carreteres, i el Servei Territorial de Carreteres d'Alacant) al traçat inicial proposat en el projecte d'execució de desembre de 2009, de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV i amb número d'expedient assignat ATLINE/2009/416/03, Red Eléctrica de España, SA Unipersonal redacta un annex de modificació al projecte inicial que recull les observacions emeses pels òrgans competents en matèria de carreteres, i que són: modificació del traçat de la línia aèria en l'encreuament amb la futura carretera CV-95, modificació del punt d'encreuament de la línia en el tram subterrani amb l'autopista AP-7 i modificació del traçat de la línia en el tram subterrani final d'accés a la ST Torrevieja per la duplicació de la carretera N-332.  
Amb data 20 de desembre de 2011, Red Eléctrica de España, SA Unipersonal, a través de representant degudament acreditat, va presentar davant del llavors Servei Territorial d'Energia d'Alacant una sol·licitud normalitzada en la qual sol·licitava:  
- autorització administrativa per a la modificació de la construcció de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV, als termes municipals de San Miguel de Salinas, Orihuela i Torrevieja, província d'Alacant,  
- aprovació de l'annex de modificació del projecte tècnic d'execució per a la instal·lació a construir,  
- i declaració d'utilitat pública, en concret, d'aquesta instal·lació.  
Juntament amb l'imprés de sol·licitud d'aquestes peticions s'adjunta la documentació següent:  
- Annex de modificació, de data de juny de 2011, de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV, amb declaració responsable del tècnic titulat competent.  
- Separates per a l'obtenció del condicionat tècnic de:  
· Ajuntament de San Miguel de Salinas.  
· Ajuntament d'Orihuela.  
· Ajuntament de Torrevieja.  
· Demarcació de Carreteres de l'Estat a la Comunitat Valenciana del Ministeri de Foment.  
· Servei Territorial de Carreteres d'Alacant.  
· Servei Territorial d'Urbanisme d'Alacant.  
· Telefónica de España, SA Unipersonal.  
· Iberdrola Distribución Eléctrica, SA Unipersonal.  
· Comunitat de Regants Regs de Llevant, marge dret del Segura.  
  
· Comunitat de Regants Torremiguel.  
· Gas Natural Cegas, SA.  
· Aguas de las Cuencas Mediterráneas, SA (ACUAMED).  
· Entitat Pública de Sanejament d'Aigües Residuals (EPSAR).  
· Aguas del Arco Mediterráneo, SA (AGAMED).  
· Aquagest Levante, SA.  
- Document amb la llista concreta i individualitzada de béns i drets que es consideren de necessària expropiació.  
- Document comprensiu de l'annex de modificació del projecte d'execució, per duplicat, per a remetre'l a la Direcció General de Política Energètica, del Ministeri d'Indústria, Energia i Turisme, als efectes de l'evacuació de l'informe preceptiu previst en la legislació vigent.  
  
- Còpia de la resolució de la Direcció General d'Avaluació Ambiental i Territorial.  
El procediment administratiu corresponent a aquesta sol·licitud ha sigut tramitat amb l'expedient de referència ATLIRE/2011/46/03, incoat a aquest efecte pel llavors Servei Territorial d'Energia d'Alacant.  
  
Amb data 26 d'octubre de 2012, Red Eléctrica de España, SA Unipersonal va presentar l'Annex Tècnic Revisió 0, de data de 3 de març de 2011, de justificació d'aptitud del projecte tècnic Annex de modificació de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV, al Reial Decret 223/2008, de 15 de febrer, pel qual s'aprova el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
Durant la tramitació del mencionat expedient de modificació de la línia, el Servei Territorial de Carreteres d'Alacant va comunicar a Red Eléctrica de España, SAU, que el projecte de construcció de la CV-95 no seria finalment executat, per tant cal tornar al traçat original de la línia elèctrica per a aqueix tram, i decau l'ius variandi entre els suports 5 i 8, ja que desapareix l'objecte de la modificació. El mencionat canvi implica retornar al projecte original entre els suports 5 i 8, i atés que aquest tram no està previst en l'Annex Tècnic Revisió 0, de data de 3 de març de 2011, de justificació d'aptitud del projecte tècnic Annex de modificació de la línia al Reial Decret 223/2008, amb data 16 de gener de 2015, Red Eléctrica de España, SA Unipersonal va presentar:  
  
- Annex Tècnic Revisió 1, de data de desembre de 2014, de justificació d'aptitud del projecte tècnic Annex de modificació de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV, al Reial Decret 223/2008, de 15 de febrer, firmat per tècnica titulada competent, el qual adjunta la declaració responsable de la tècnica competent projectista, i que substitueix en tot l'Annex Tècnic Revisió 0.  
  
- Revisió 2 del Document Comprensiu amb l'abast final del projecte oficial d'execució i Annex de modificació de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV.  
- Llista concreta i individualitzada de béns i drets que es consideren de necessària expropiació actualitzada.  
- Actualització del pressupost total del projecte amb el seu abast final.  
Els punts de connexió, origen i final, de la instal·lació sol·licitada, són titularitat de Red Eléctrica de España, SA Unipersonal.  
Mitjançant la Resolució de 4 de novembre de 2009, de la Direcció General d'Energia, es va atorgar a Red Eléctrica de España, SAU, autorització administrativa i aprovació del projecte d'execució per a l'ampliació de la subestació transformadora de 220 kV, denominada ST San Miguel de Salinas, ubicada al terme municipal de San Miguel de Salinas, província d'Alacant. (Expedient: ATRCCT/2009/5/03). En aquesta resolució està especificada l'ampliació de dues posicions de línia, la número 2 i la número 4, denominades respectivament Torrevieja 1 i Torrevieja 2.  
Mitjançant la Resolució de 21 de setembre de 2010, de la Direcció General d'Energia, es va atorgar a Red Eléctrica de España, SAU, l'autorització administrativa per a les instal·lacions elèctriques de transport secundari de la nova subestació transformadora de 220/20 kV, denominada ST Torrevieja, ubicada al terme municipal de Torrevieja, província d'Alacant; es va aprovar el projecte tècnic d'execució, i es va declarar, en concret, la seua utilitat pública (expedient número ATASCT/2009/493/03). En aquesta resolució estan especificades dues posicions de línia, la número 1 i la número 3, denominades respectivament San Miguel de Salinas 1 i San Miguel de Salinas 2.  
Com a transportista únic, derivades de l'article 34.2 de l'esmentada llei, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del citat Reial Decret 1955/2000, d'1 de desembre, és procedent considerar que Red Eléctrica de España, SA Unipersonal disposa de les capacitats exigibles per a promoure aquest projecte.  
  
La sol·licitud d'autorització administrativa per a la modificació de construcció de la instal·lació i de reconeixement, en concret, de la seua utilitat pública, ha sigut objecte d'informació pública als efectes previstos en l'article 9 de l'esmentat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, respectivament, durant el termini de 20 dies en:  
- el Diari Oficial de la Comunitat Valenciana, del 8 de novembre de 2012 (DOCV 6898),  
- el Butlletí Oficial de la Província d'Alacant, del 9 de novembre de 2012 (BOPA 214), i  
- el diari de premsa Información d'Alacant, del 17 de novembre de 2012.  
Amb la mateixa finalitat i termini, el Servei Territorial d'Energia d'Alacant va remetre aquestes sol·licituds als ajuntaments de San Miguel de Salinas, Orihuela i Torrevieja perquè foren exposades en els respectius taulers d'anuncis, i els va requerir, una vegada finalitzat el període de publicitat, que li remeteren les diligències acreditatives de l'exposició, les quals consten en l'expedient.  
D'acord amb la documentació que consta en l'expedient no s'han presentat al·legacions.  
De conformitat amb el procediment reglamentàriament establit, a fi que en el termini de 20 dies presentaren la seua conformitat o l'oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general els béns o drets dels quals a càrrec seu puguen ser afectats per aquesta, amb el resultat que, en síntesi, es detalla:  
- Demarcació de Carreteres de l'Estat a la Comunitat Valenciana del Ministeri de Foment. En el seu escrit de 18 de febrer de 2013, l'enginyer en cap de la Demarcació de Carreteres de l'Estat a la Comunitat Valenciana va emetre resolució desfavorable com a conseqüència de les afeccions de la instal·lació elèctrica a l'autopista AP-7 Alacant - Cartagena entre els PK 755,830 a 760,730, i a la carretera N-332, marge esquerre entre els PK 54,900 a 56,000, tot això als termes municipals de San Miguel de Salinas, Torrevieja i Orihuela (Alacant). El Servei Territorial d'Energia d'Alacant va traslladar a Red Eléctrica de España, SA Unipersonal l'esmentat informe i aquesta va aportar, per duplicat exemplar en format físic, plànol de detall del creuament amb l'AP-7, mitjançant el qual es va acreditar el compliment dels condicionats tècnics indicats en l'informe desfavorable. En relació amb les afeccions sobre la carretera N-332, es va aportar, igualment per duplicat exemplar, plànol de detalls sobre el paral·lelisme amb la N-332 amb especial indicació del desdoblament i la delimitació de les zones de protecció d'aquesta. Així mateix, s'hi adjunta plànol de detall de les seccions en aqueix tram. Remesa la dita documentació a la Demarcació de Carreteres de l'Estat a la Comunitat Valenciana del Ministeri de Foment, aquest organisme va emetre resolució favorable de data 22 d'octubre de 2013, de l'enginyer en cap de l'Àrea de Conservació i Explotació d'Alacant amb subjecció a les condicions particulars i generals que figuren en la resolució. La mencionada resolució es va traslladar al sol·licitant, el qual va manifestar la seua conformitat amb els condicionats expressats.  
- Servei Territorial de Carreteres d'Alacant. Després de reiterar la petició d'informe, el 7 de maig de 2013 els Serveis Tècnics van emetre un escrit on s'indicava que la documentació tècnica aportada en la sol·licitud diferia de les que s'havien subscrit de base per al projecte d'encreuament sol·licitat. El Servei Territorial d'Energia d'Alacant va traslladar a Red Eléctrica de España, SA Unipersonal el citat escrit, el qual va manifestar que l'annex de modificació de la instal·lació elèctrica de referència derivava, precisament, de l'informe desfavorable emés pel Servei Territorial de Carreteres en data 27 de juliol de 2010, indicant que l'annex de modificacions es va preparar amb els plànols del projecte constructiu de la carretera CV-95 de març de 2007. Així mateix, se'ls va remetre una còpia del projecte original perquè el Servei Territorial de Carreteres poguera emetre un informe o condicionat tècnic respecte d'això. Posteriorment, el Servei Territorial de Carreteres d'Alacant va emetre un informe favorable a la sol·licitud formulada. El mencionat informe es va traslladar al sol·licitant, el qual va manifestar la seua conformitat.  
- Telefónica de España, SA Unipersonal. En el seu escrit de 4 d'octubre de 2012, va emetre un informe favorable condicionat al fet que es respectaren les cotes mínimes indicades en el projecte, així com les prescripcions assenyalades en l'acord UNESA-CTNE i del protocol addicional al dit acord. El mencionat informe es va traslladar al sol·licitant, el qual va manifestar la seua conformitat amb els condicionats expressats.  
- Iberdrola Distribución Eléctrica, SA Unipersonal. En el seu escrit de 4 d'octubre de 2012, va emetre un informe favorable a l'espera de mesurar en camp que l'execució s'haguera realitzat segons la documentació aportada. El mencionat informe es va traslladar al sol·licitant, el qual va manifestar la seua conformitat amb els condicionats expressats.  
- Comunitat de Regants Regs de Llevant, marge dret del Segura. Després de reiterar la petició d'informe, el 15 d'abril de 2013 va emetre un informe favorable on manifestava que la instal·lació elèctrica no podria afectar de cap manera el canal i el camí de servei ni la xarxa secundària de reg de la Comunitat. El mencionat informe es va traslladar al sol·licitant, el qual va manifestar la seua conformitat amb els condicionats expressats.  
- Entitat Pública de Sanejament d'Aigües Residuals (EPSAR). En el seu escrit de 10 d'octubre de 2012, va emetre un informe en què manifestava que existien infraestructures de sanejament de la seua titularitat que es podien veure afectades per les actuacions previstes i, per tant, sol·licitava que es presentara a aqueixa entitat de sanejament una solució tècnica per a resoldre les afeccions a les infraestructures de sanejament i depuració, amb l'observança dels condicionants descrits en aquest. El mencionat informe es va traslladar al sol·licitant, el qual va manifestar la seua conformitat amb els condicionats expressats.  
- Aguas del Arco Mediterráneo, SA (AGAMED). En el seu escrit de 5 de novembre de 2012, va emetre un informe on manifestava que AGAMED no era titular de les instal·lacions que podien veure's afectes per la instal·lació elèctrica ja que aquestes eren de propietat de l'Ajuntament de Torrevieja, de l'Entitat Pública de Sanejament d'Aigües Residuals (EPSAR) i de la Comunitat de Regants de Torremiguel. Traslladat el dit informe al sol·licitant, aquest va manifestar que traslladaria separata a la Comunitat de Regants de Torremiguel, únic titular no previst inicialment, i adjuntaria a l'escrit còpia de separata per al mencionat organisme.  
- Aquagest Levante, SA. En el seu escrit de 8 d'octubre de 2012, va emetre un informe on s'adjuntava plànols amb la localització en planta aproximada dels serveis afectats, per a la seua inclusió en la separata d'Aquagest del projecte. En els plànols s'indicava si es tractava d'una afecció per paral·lelisme o per encreuament, i indicava que per a la ubicació exacta d'aquests calia la realització de les oportunes proves en obra. El mencionat informe es va traslladar al sol·licitant, el qual va manifestar la seua conformitat amb els condicionats expressats.  
- Servei Territorial d'Urbanisme d'Alacant. En el seu escrit de 17 d'octubre de 2012, els Serveis Tècnics van emetre un informe favorable respecte a la compatibilitat amb el planejament urbanístic. El mencionat informe es va traslladar al sol·licitant, el qual va manifestar la seua conformitat amb els condicionats expressats.  
- No figuren en l'expedient els informes sol·licitats a la Comunitat de Regants Torremiguel, Gas Natural Cegas, SA, ni a Aguas de las Cuencas Mediterráneas, SA (ACUAMED), a pesar de la reiteració efectuada pel Servei Territorial d'Energia d'Alacant.  
D'acord amb el que preveu l'article 75.1 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia d'Alacant va sol·licitar en el mateix acte, als distints ajuntaments afectats, que emeteren informe a fi de demanar les al·legacions que foren procedents sobre l'adaptació de la instal·lació elèctrica objecte del present procediment al planejament urbanístic que resultara d'aplicació, així com informe prestant conformitat o oposició a l'autorització sol·licitada i, si és el cas, el condicionat tècnic procedent, amb el resultat que, en síntesi, es detalla:  
- Ajuntament de San Miguel de Salinas. Després de reiterar la petició d'informe, el 23 d'abril de 2012 els Serveis Tècnics van emetre un informe on manifestaven que el traçat proposat no plantejava cap problema des del punt de vista urbanístic, sempre que les obres s'ajustaren als condicionants que poguera imposar la corresponent declaració d'impacte ambiental. Així mateix, indicava que atés que el traçat de la instal·lació elèctrica transcorria per terrenys que es trobaven ubicats en una zona de protecció de la futura autovia CV-95 Orihuela-Costa, Red Eléctrica de España, SA Unipersonal hauria de sol·licitar al Servei Territorial de Carreteres d'Alacant, l'emissió del corresponent informe sobre els usos admesos i les possibilitats constructives dels dits terrenys. D'aquesta manera, la compatibilitat de l'actuació pretesa amb el planejament municipal vigent quedava condicionada a l'emissió del preceptiu informe amb un pronunciament favorable a aquesta. El mencionat informe es va traslladar al sol·licitant, el qual va manifestar la seua conformitat amb els condicionats expressats.  
  
- Ajuntament d'Orihuela. En el seu escrit de 23 d'octubre de 2012, els Serveis Tècnics van emetre un informe desfavorable manifestant que la cartografia digital remesa dins de l'expedient, no tenia topografia que permetera identificar el traçat proposat, per tant, no es podia precisar el grau d'afecció que suposaria el projecte en qüestió. Amb data 14 de desembre de 2012, el Servei Territorial d'Energia d'Alacant va remetre a l'Ajuntament d'Orihuela els plànols d'emplaçament facilitats per Red Eléctrica de España, SA Unipersonal sense que haguera posterior resposta per part de l'Ajuntament, per la qual cosa es va considerar que estava conforme.  
- Ajuntament de Torrevieja. En el seu escrit de 2 d'octubre de 2012, els Serveis Tècnics van emetre un informe desfavorable on manifestaven que no s'ajustava al planejament i ordenació que estaven plantejant per a la zona, i que existia la possibilitat d'efectuar el dit traçat, sense cap inconvenient tècnic, ajustat a l'ordenació que s'estava realitzant. Traslladat el dit informe al sol·licitant, aquest va manifestar que no podia dependre de futuribles ni considerar certes situacions jurídiques o urbanístiques no consolidades, i incidia, a més, que constava en l'expedient l'informe emés pel Servei Territorial d'Urbanisme de la Conselleria d'Infraestructures, Territori i Medi Ambient en virtut del qual s'informava favorablement la compatibilitat territorial i urbanística de l'annex de modificació al seu pas pels distints termes municipals.  
  
Consta en l'expedient una còpia de l'informe de data 24 d'abril de 2012, de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient (expedient 104/6129-IIY), per la qual s'estima acceptable només als efectes ambientals el projecte d'execució de la línia elèctrica a 220 kV, doble circuit, aereosubterrània, ST San Miguel de Salinas - ST Torrevieja, i el seu annex de modificació de juny de 2011, promogut per Red Eléctrica de España, SA Unipersonal, el traçat del qual discorre pels termes municipals de San Miguel de Salinas, Orihuela i Torrevieja, sense perjudici de l'obtenció prèvia de les autoritzacions sectorials que se li apliquen, i sempre que aquest es desenvolupe d'acord amb les previsions del projecte i el seu annex, l'estudi d'impacte ambiental i la resta de documentació que consta en l'expedient i s'adopten les mesures indicades en l'apartat segon d'aquesta resolució.  
Consta en l'expedient còpia de la resolució complementària emesa amb data 18 de febrer de 2014, del director general d'Avaluació Ambiental i Territorial de la Conselleria d'Infraestructures, Territori i Medi Ambient, mitjançant la qual es modifica el text de la declaració d'impacte ambiental de data 24 d'abril de 2012, a fi d'adaptar-la al disseny final del projecte, i queda sense efecte l'annex de modificació del projecte de juny de 2011, en tot allò que fa referència al tram d'encreuament sobre la CV-95, entre els suports AP5 i AP8, per l'abandó del projecte de la mencionada carretera. Això no comporta afeccions ambientals diferents de les ja avaluades, per la qual cosa la declaració d'impacte ambiental de 24 d'abril de 2012 continua reflectint la realitat del projecte.  
Aquesta infraestructura està prevista en l'annex I de l'Ordre IET/1131/2014, de 24 de juny, per la qual es publica l'Acord del Consell de Ministres, de 6 de juny de 2014, pel qual s'habilita la Direcció General de Política Energètica i Mines per a l'autorització o l'emissió de l'informe favorable previst en l'article 35.2 de la Llei 24/2013, de 26 de desembre, del Sector Elèctric, per a determinades instal·lacions de la xarxa de transport d'electricitat de conformitat amb el que estableix l'article 10.5 del Reial Decret Llei 13/2012, de 30 de març, la línia objecte de les presents autoritzacions amb la denominació San Miguel de Salinas Sur - Torrevieja. De la mateixa manera, aquesta instal·lació està prevista en el document de planificació energètica. Pla de Desenvolupament de la Xarxa de Transport d'Energia Elèctrica 2015-2020, aprovat en l'Acord del Consell de Ministres de 16 d'octubre de 2015, publicat en l'Ordre IET/2209/2015, de 21 d'octubre.  
  
Amb data 30 de setembre de 2014, la Direcció General de Política Energètica i Mines del Ministeri d'Indústria, Energia i Turisme va emetre un informe favorable sol·licitat per aquesta direcció general a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica, als efectes previstos en l'article 36.3 de la Llei 54/1997, de 27 de novembre, del Sector Elèctric, l'article 114 del Reial Decret 1955/2000, i el Decret 88/2005, de 29 d'abril.  
La necessitat d'aquesta instal·lació, com a requisit previ que ha de justificar el sol·licitant i que ha d'avaluar l'òrgan competent per a la seua autorització, es fonamenta en la necessitat de cobrir l'elevat creixement de demanda elèctrica existent al municipi de Torrevieja. Tenint en compte que pretendre l'atenció dels dits increments des de l'actual sistema a 66 kV de la xarxa de distribució implicaria operar a una escala subòptima i antieconòmica, ja que s'hauria d'executar un desplegament de línies en 66 kV d'unes huit vegades la longitud prevista en 220 kV, la instal·lació de quatre noves subestacions, la instal·lació d'una nova transformació 220/66 kV en la ST San Miguel de Salinas i un reforç en la transformació 220/66 kV en la ST Campoamor, i això fa que l'única solució factible i òptima, mediambientalment i econòmicament, siga la línia elèctrica a 220 kV objecte d'aquesta autorització.  
D'altra banda, s'ha d'entendre que la instal·lació no generarà incidències negatives en el sistema, havent de remetre's al pronunciament favorable de l'informe, de 30 de setembre de 2014, de la Direcció General de Política Energètica i Mines, en el qual, entre altres aspectes, s'avaluen les possibles afeccions de la instal·lació als plans de desenvolupament de la xarxa i a la gestió tècnica del sistema.  
Consta en l'expedient l'informe del 27 de febrer de 2014 del llavors Servei Territorial d'Energia d'Alacant, òrgan encarregat de la instrucció dels expedients ATLINE/2009/416/03 i ATLIRE/2011/46/03, així com la proposta de resolució del Servei d'Energia i de la Subdirecció General d'Energia i Mines adscrita a aquest centre directiu.  
  
  
Fonaments de dret  
La instrucció i la resolució del present procediment administratiu correspon a la Generalitat, en estar la instal·lació elèctrica radicada íntegrament en territori de la Comunitat Valenciana, i no estar enquadrada en les previstes en l'article 3.2.a de la Llei 54/1997, de 27 de novembre, del Sector Elèctric, que són competència de l'Administració general de l'Estat.  
D'acord amb la modificació efectuada en l'article 3 de la Llei 54/1997, de 27 de novembre, del Sector Elèctric i en la Llei 17/2007, de 4 de juliol, per la qual es modifica la Llei 54/1997, de 27 de novembre, del Sector Elèctric, per a adaptar-la al que disposa la Directiva 2003/54/CE, del Parlament Europeu i del Consell, de 26 de juny de 2003, sobre normes comunes per al mercat interior de l'electricitat, des del 6 de juliol de 2007, les instal·lacions de transport secundari que no excedisquen de l'àmbit territorial de les comunitats autònomes amb competències en la matèria seran autoritzades per aquestes, tot això sense perjudici del règim transitori per als procediments iniciats anteriorment a la dita data.  
  
D'acord amb el que disposa l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb l'article 35.1 de la Llei 54/1997, de 27 de novembre, la instal·lació elèctrica objecte de sol·licitud constitueix part de la xarxa de transport secundari.  
D'acord amb el que disposa l'article 36.2 de la Llei 54/1997, de 27 de novembre, del Sector Elèctric; l'article 121 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i l'article 8 del Decret 88/2005, de 29 d'abril, sense perjudici de l'exempció que preveu aquest últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten.  
  
D'acord amb l'article 36.1 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la construcció d'instal·lacions elèctriques pertanyents a la xarxa de transport requereix autorització administrativa prèvia.  
D'acord amb l'article 7.1.b del Decret 88/2005, de 29 d'abril, el projecte d'execució de la instal·lació necessita aprovació administrativa.  
  
D'acord amb l'article 52 de la Llei 54/1997, de 27 de novembre, les instal·lacions de transport d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i l'exercici de la servitud de pas. De conformitat amb l'article 53.1 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això han d'incloure una llista concreta i individualitzada dels béns o drets que consideren de necessària expropiació.  
D'acord amb l'article 36.3 de la Llei 54/1997, de 27 de novembre, l'article 114 del Reial Decret 1955/2000, d'1 de desembre i l'article 9.6 del Decret 88/2005, de 29 d'abril, la present instal·lació requereix la sol·licitud d'informe previ a l'Administració general de l'Estat (actualment a la Direcció General de Política Energètica i Mines del Ministeri d'Indústria, Energia i Turisme), en el qual aquesta consignarà les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulats en l'esmentada llei. El dit informe s'haurà de tindre en compte en l'atorgament de l'autorització.  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, la instal·lació objecte del present procediment està subjecta a avaluació d'impacte ambiental.  
Per ser el present procediment referent a l'autorització administrativa d'una línia de transport de 220 kV, declarada en concret d'utilitat pública, d'acord amb l'article 73 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, és d'aplicació el capítol XX «De les infraestructures del sector energètic» de la dita norma legal.  
  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4, de l'article 5, del Decret 88/2005, de 29 de novembre, en la sol·licitud d'autorització administrativa ha de justificar-se la necessitat la instal·lació i que aquesta no genera incidències negatives en el sistema.  
D'acord amb el que estableix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i, en especial, en les seues instruccions tècniques complementàries ITC-LAT 06 «Línies subterrànies amb cables aïllats» i ITC-LAT 07 «Línies aèries amb conductors nus».  
Per a la sol·licitud de declaració d'utilitat pública, en concret, de la instal·lació a executar s'apliquen el procediment i les disposicions contingudes en el capítol V del títol VII del Reial Decret 1955/2000, d'1 de desembre, d'acord amb el que preveu la disposició addicional primera del Decret 88/2005, de 29 d'abril.  
En virtut del que es disposa en l'article 56 de la Llei 54/1997 i en el que siga aplicable de l'article 158 del Reial Decret 1955/2000, la servitud de pas aeri d'energia elèctrica tindrà la consideració de servitud legal i comprendrà: la volada sobre el predi servent, l'establiment de pals, torres o suports fixos per a la sustentació de cables conductors d'energia, tot això incrementat en les distàncies de seguretat que reglamentàriament s'establisquen, i el dret de pas o accés i l'ocupació temporal de terrenys o altres béns necessaris per a la construcció, vigilància, conservació, reparació de les corresponents instal·lacions, així com la tala d'arbratge, si fóra necessari.  
  
En virtut de la disposició transitòria segona de la Llei 24/2013, de 26 de desembre, del Sector Elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució d'acord amb la legislació anterior. Així mateix, els dits procediments continuaran sent tramitats fins a la seua resolució per l'Administració o organisme regulador que fóra competent d'acord amb la legislació anterior, a què correspondrà igualment la resolució dels recursos que, si és el cas, pogueren interposar-se.  
Les referències al Reial Decret Legislatiu 1/2008, d'11 de gener, s'entenen sense perjudici del que disposa la Llei 21/2013, de 9 de desembre, d'Avaluació Ambiental, en particular d'allò que s'ha previst en la disposició transitòria primera i la disposició final onze.  
D'acord amb tot això, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar l'autorització administrativa prèvia per a la construcció de la línia elèctrica aereosubterrània (cable) de transport secundari, doble circuit, San Miguel de Salinas Sur - Torrevieja, de tensió nominal 220 kV, de titularitat de Red Eléctrica de España, SA Unipersonal, als termes municipals de San Miguel de Salinas, Orihuela i Torrevieja, província d'Alacant, i les principals característiques de la qual són:  
  
  
CARACTERÍSTIQUES GENERALS  
Tipus d'instal·lació Línia elèctrica aereosubterrània  
Grup (segons el Decret 88/2005) Primer  
Categoria (segons el Reial Decret 223/2008) Especial  
Zona aplicada A  
Sistema Corrent alterna trifàsica  
Freqüència (Hz) 50  
Tensió nominal (kV eficaç) 220  
Tensió més elevada de la xarxa (kV eficaç) 245  
Potència màxima de transport (MVA x circuit) 450  
Longitud total en metres 13.007  
Longitud en aeri en metres 6.265  
Longitud en subterrani en metres 6.742  
Municipis afectats San Miguel de Salinas, Orihuela i Torrevieja.  
Província afectada Alacant  
Origen de la instal·lació Posicions de línia del parc GIS a 220 kV de la subestació ST San Miguel de Salinas Sur.  
Final de la instal·lació Posicions de línia del parc GIS a 220 kV de la subestació ST Torrevieja.  
Nre. trams: 3  
Tram 1  
Tipus d'instal·lació Subterrani  
Longitud en metres (longitud canalitzada) 60 (40)  
Origen del tram ST San Miguel de Salinas Sur.  
Posició de línia número 1 del parc GIS a 220 kV, per al circuit 1.  
Posició de línia número 3 del parc GIS a 220 kV, per al circuit 2.  
Final del tram Suport número 1, de pas aereosubterrani.  
Tram 2  
Tipus d'instal·lació Aèria  
Longitud en metres 6.265  
Origen del tram Suport número 1, de pas aereosubterrani.  
Final del tram Suport número 21, de pas aereosubterrani.  
Tram 3  
Tipus d'instal·lació Subterrani  
Longitud en metres (longitud canalitzada) 6.682 (6.662)  
Origen del tram Suport número 21, de pas aereosubterrani.  
Final del tram ST Torrevieja  
Posició de línia número 2 del parc GIS a 220 kV, per al circuit 1.  
Posició de línia número 4 del parc GIS a 220 kV, per al circuit 2.  
  
  
Les característiques tècniques principals del tram aeri són:  
  
RECORREGUT AERI  
Nre. de circuits 2  
Longitud (m) 6.265  
Inici del tram aeri Suport número 1, de pas aereosubterrani.  
Final del tram aeri Suport número 21, de pas aereosubterrani.  
Configuració fases circuit Hexàgon  
Nre. de conductors per fase 2 (dúplex)  
Tipus de conductor de fase LA-455 (CONDOR AW)  
Material conductor de fase Alumini-acer  
Secció total conductor de fase (mm²) 454,5  
Potència màxima de transport segons densitat de corrent de la ITC-LAT 07 del Reial Decret 223/2008 (MVA x circuit) 894  
Nre. cables de conductor terra-òptic 2  
Tipus de conductor terra-òptic OPGW - 25/48  
Nre. fibres cable fibra òptica 48  
Diàmetre nominal (mm) 17 € 18,25  
Secció de la part metàl·lica (mm²) 164 € 170  
Material conductor de terra: Alumini-acer  
Tipus d'aïllador Cautxú de silicona (compòsit tipus 11)  
Tensió suportada a freqüència industrial sota pluja (50 Hz) (kV eficaç) 460 kV  
Tensió suportada a xoc (kV) 1050 kV  
Nre. total de suports de línia 21  
Tipus de suports (i nre. de cada tipus) D2B/24 (2), D2A3/24 (3), D2A3/29 (1), D2A4-ANG/24 (1), D2A4/24 (1), D2S3/22 (2), D2S3/27 (5), D2S3/32 (1), D2S3/37 (1), D2S4/27 (2), D2S4/37 (1), D2S4/32 (1)  
Forma dels suports Fust troncopiramidal de secció quadrada, des de la base al braç inferior, prismàtica des d'aquest al superior i dos pals metàl·lics en la part superior per als cables de terra-òptic.  
Material dels suports Metàl·lics, constituïts per perfils angulars de costats iguals galvanitzats en calent, fabricats amb acer S275JR i S355J2G3, organitzats en forma de zelosia simple. Les barres estaran unides entre si mitjançant xapes i caragols de qualitat 5.6, grau C.  
Fonamentació Fonamentacions monobloc i massissa de formigó en massa tipus H20, segons dimensions de projecte.  
Presa de terra En tots els suports, segons projecte.  
  
  
Les característiques tècniques principals dels trams subterranis són:  
  
  
RECORREGUT SUBTERRANI  
Nre. de circuits 2  
Longitud en subterrani (m) 6.742  
Nre. de conductors per fase 1 (símplex)  
Tipus de conductor de fase XLPE 127/220 1 x 2000 mm² Cu  
Material conductor de fase Coure  
Secció total conductor de fase (mm²) 2000  
Potència màxima de transport (MVA x circuit) 450  
Aïllament XLPE  
Grossària aïllament (mm) 23  
Tipus de pantalla Corona de fil d'aram  
Secció de la pantalla (mm²) 280  
Material de la coberta exterior: PEHD  
Grossària de la coberta exterior (mm) 4,5  
Intensitat màxima admissible de curtcircuit en el conductor Iad (kA) 405,5  
Temps de curtcircuit t (s) 0,5  
Intensitat màxima admissible de curtcircuit en la pantalla Iad (kA) 54,7  
Disposició de conductors Portell.  
Tipus de terminals exteriors Botelles terminals unipolars de tipus exterior.  
Tipus de terminals interiors Botelles terminals unipolars de tipus interior, endollable a la cel·la amb aïllament d'hexafluorur de sofre (SF6) tipus GIS.  
Tipus de canalització Entubada sota prisma de formigó  
Nre. de tubs cable de potència 6  
Diàmetre exterior tub corrugat per a cable de potència (mm) 250  
Nre. de cables de fibra òptica per a comunicacions 2  
Nre. de fibres cable fibra òptica 48  
Nre. de tubs comunicacions 2 (tipus quatritub)  
Diàmetre quatritub (mm) (4x) 40  
Rasa De 2 m d'amplària i 1,5 m de profunditat, amb formigó HM-15/B/20  
Tram 1  
Nre. d'entroncaments No n'hi ha  
Sistema de connexió de terra de pantalles Single Point (SP)  
Nre. de tubs per a connexió pantalles Single Point 2  
Diàmetre exterior tub corrugat per a connexió pantalles Single Point 110  
Tram 3  
Nre. d'entroncaments 11  
Nre. de trams 12  
Sistema de connexió de terra de pantalles Cross-Bonding  
Nre. de tubs per a connexió pantalles Cross-Bonding 2  
Diàmetre exterior tub corrugat per a connexió pantalles Cross-Bonding 110  
  
El pressupost total del projecte de la instal·lació objecte de la present autorització és de vint milions nou-cents noranta-sis mil huit-cents cinquanta euros amb vint-i-sis cèntims d'euro (78.837.878,26 euros).  
   
De conformitat amb el primer paràgraf de l'article 36.3, de la Llei 54/1997, de 27 de novembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga sense perjudici de les concessions, autoritzacions, llicències i permisos, tant públics com privats, que haja d'obtindre Red Eléctrica de España, SA Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
D'acord amb el que preveu l'últim paràgraf de l'article 36.3 de la Llei 54/1997, de 27 de novembre, del Sector Elèctric, la present autorització s'atorga tenint en compte el que disposa l'informe, de 30 de setembre de 2014, de la Direcció General de Política Energètica i Mines del Ministeri d'Indústria, Energia i Turisme.  
D'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada llei, en la redacció feta per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, les obres relacionades amb la instal·lació objecte de la present autorització no estaran sotmeses a llicència urbanística o a qualsevol altre acte de control preventiu municipal, tot això sense perjudici d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
D'acord amb el que disposa el punt segon de la declaració d'impacte ambiental formulada amb data del 24 d'abril de 2012, per la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, addicionalment a les mesures adoptades en el projecte presentat s'han d'observar les condicions següents:  
  
1. Tot el tram aeri haurà d'incorporar les mesures de protecció de l'avifauna establides en el Reial decret 1432/2008, de 29 d'agost, tal com requereix el Servei d'Ordenació Sostenible del Medi, el 22 de juny de 2010, i el Servei de Gestió d'Espais Naturals, el 25 de juny de 2010.  
  
2.S'hauran d'adoptar les mesures establides pel Servei de Gestió d'Espais Naturals, amb data 25 de juny de 2010, que hauran de ser coordinades amb la direcció del Parc Natural de les Llacunes de la Mata i Torrevieja i que es concreten en:  
a) El tram subterrani de la línia a l'eixida de la ST Torrevieja discorre al costat de la parcel·la on s'ubica la dessaladora, sota un camí generat amb aportació de terres que són arrossegades per l'aigua de pluja que drena de la parcel·la de la dessaladora i que cobreix la vegetació natural de la vora. Aquesta zona està inclosa en l'àmbit del PORN del sistema de zones humides del sud d'Alacant, per la qual cosa es requereix que després de la construcció de la línia es restaure aquest camí en una franja de 650 m de longitud, d'acord amb la informació que respecte d'això aportarà el parc natural i el servei competent en espais naturals.  
  
b) Per a realitzar el seguiment de l'afecció del projecte sobre la gavina corsa i la seua nidificació, cal instal·lar una torre-observatori, que romandrà quan aquest acabe. Se situarà aproximadament en el punt UTM 701316; 4204519 S.R. ETRS 89 i segons les indicacions del parc natural i el servei competent en espais naturals.  
c) La ST Torrevieja es troba pròxima a una colònia de gavina corsa. Les obres del tram de connexió a la ST Torrevieja s'executaran de manera que no afecte la cria de l'espècie (de l'1 d'abril al 30 de juny). A aquest efecte, en el moment d'iniciar les obres en el tram subterrani que discorre per la vora de la llacuna, s'ha d'obtindre informació a través del parc natural i el servei competent en biodiversitat sobre la situació dels nius per a ajustar el calendari de les obres en els trams que puguen repercutir sobre la cria.  
d) S'ha d'informar la direcció del Parc Natural de les Llacunes de la Mata i Torrevieja abans del començament de les obres que es desenvolupen en els trams inclosos en el PORN del sistema de zones humides del sud d'Alacant i de totes les incidències que en sorgisquen en l'execució.  
3. S'ha de procurar evitar l'afecció a les infraestructures de reg durant les obres i, si s'escau, s'han de reposar aquestes immediatament.  
  
4. Les tasques de manteniment que impliquen la neteja de vegetació sota la línia en terreny forestal (fonamentalment en el tram entre els suports núm. 19 i 21) s'han de realitzar d'acord amb les previsions del Decret 150/2010, de 24 de setembre.  
5. En els trams en què la línia discorre pròxima a terreny forestal, s'hauran d'adoptar durant les obres i treballs de manteniment les prescripcions del Decret 7/2004, de 23 de gener, en què s'aprova el plec general de normes de seguretat en prevenció incendis forestals.  
  
6. S'han de gestionar correctament els residus generats. En aquest sentit, queda totalment prohibida la crema de matèria vegetal (tant vegetació ruderal com cultius afectats). S'han de restaurar a les condicions inicials les àrees que s'hagen alterat per les obres.  
7. Les accions incloses en el programa de vigilància ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
8. Qualsevol modificació o ampliació del projecte presentat haurà de ser comunicada a l'òrgan ambiental competent que establirà, si escau, l'aplicació de noves mesures correctores.  
El titular d'aquesta autorització tindrà els drets, deures i obligacions recollits en el títol VI de la Llei 24/2013, de 26 de desembre, del sector elèctric, i el seu desplegament reglamentari. En tot cas, Red Eléctrica de España, SA Unipersonal haurà d'observar els preceptes, mesures i condicions que s'establisquen en la legislació aplicable en cada moment a l'activitat de transport d'energia elèctrica.  
L'incompliment de les condicions i els requisits establits en aquesta autorització o la variació substancial dels supòsits que han determinat el seu atorgament podran donar lloc a la seua revocació.  
  
Segon  
Aprovar el projecte d'execució de data 11 de desembre de 2009; l'annex de modificació de data de juny de 2011, en la part que fa referència al recorregut subterrani, i l'annex tècnic Revisió 1, de data de desembre de 2014, de justificació d'aptitud al Reial decret 223/2008, de 15 de febrer, redactats per tècnics titulats competents, i presentats per a la construcció de la instal·lació corresponent descrita en el punt primer d'aquesta resolució, i habilitar Red Eléctrica de España, SA Unipersonal per a la construcció de la instal·lació interessada, d'acord amb les condicions següents:  
1. La instal·lació elèctrica haurà d'executar-se segons el projecte i els seus annexos presentats i amb els condicionats tècnics establits per les administracions, organismes i empreses de servei públic o d'interés general afectats per aquesta instal·lació i que han sigut acceptats pel seu titular. Si cal introduir modificacions respecte de la documentació presentada i aprovada, el titular d'aquesta resolució haurà de sol·licitar prèviament a aquesta direcció general la corresponent aprovació.  
  
2. La instal·lació a executar ha de complir, en tot cas, el que estableix el Reial decret 223/2008, de 15 de febrer, pel qual s'aproven el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09 i, en especial, en les seues instruccions tècniques complementàries ITC-LAT 06 «Línies subterrànies amb cables aïllats» i ITC-LAT 07 «Línies aèries amb conductors nus».  
3. El termini d'execució de la instal·lació serà de vint-i-quatre (24) mesos des de l'endemà de la notificació. No obstant això, amb anterioritat a la seua finalització es podrà sol·licitar una ampliació concreta d'aquest termini mitjançant una sol·licitud motivada davant d'aquest òrgan directiu, i s'haurà adjuntar, per a aquest efecte, la documentació justificativa de la demora i del cronograma de treballs previstos per al nou termini sol·licitat.  
4. A l'efecte previst en l'article 18.2 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, Red Eléctrica de España, SA Unipersonal ha de comunicar al Servei Territorial d'Indústria i Energia d'Alacant el començament de les obres, el qual, al seu torn, ho ha de comunicar a l'òrgan ambiental en nom d'aquesta direcció general com a òrgan substantiu.  
5. Així mateix, el titular d'aquesta resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució de la instal·lació, tant a aquesta direcció general com al Servei Territorial d'Indústria i Energia d'Alacant.  
6. El titular d'aquesta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podrà realitzar les comprovacions i les proves que consideren necessàries durant les obres i quan finalitzen aquestes, en relació amb l'adequació d'aquesta instal·lació a la documentació tècnica presentada i al compliment de la legislació vigent i de les condicions d'aquesta resolució.  
8. Finalitzades les obres de construcció de la instal·lació, Red Eléctrica de España, SA Unipersonal, en el termini màxim de 10 dies hàbils, ho comunicarà al Servei Territorial d'Indústria i Energia d'Alacant, a l'efecte de l'article 18.2 del Reial decret legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Aquesta comunicació ha d'adjuntar un certificat de direcció i final d'obra, subscrit per persona facultativa competent, que acredite que està d'acord amb els reglaments tècnics en la matèria, segons el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, haurà d'adjuntar l'oportuna declaració responsable de conformitat amb el que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6389, de data 3 de novembre de 2010.  
  
9. Una vegada atorgada l'autorització d'explotació de la instal·lació interessada en aquest procediment, en el termini màxim de 10 dies, el Servei Territorial d'Indústria i Energia d'Alacant l'ha de comunicar a aquesta direcció general, així com a l'òrgan ambiental a l'efecte de l'article 18.2 del Reial decret legislatiu 1/2008, d'11 de gener, en nom d'aquesta direcció general com a òrgan substantiu.  
10. Aquesta direcció general, després del tràmit de l'oportú procediment, deixarà sense efecte aquesta aprovació en qualsevol moment en què observe l'incompliment o la inobservança de les condicions que s'hi imposen.  
  
Tercer  
Declarar, en concret, la utilitat pública per a l'establiment de la línia elèctrica autoritzada en el punt primer d'aquesta resolució, que es concreta amb l'afecció a les finques particulars incloses en la llista de l'annex I, amb l'abast i els efectes previstos en el títol IX de la Llei 54/1997, de 27 de novembre, del sector elèctric i de les seccions 2a i 3a del capítol V, del títol VII, del Reial decret 1955/2000, d'1 de desembre.  
  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i la urgent ocupació als efectes de l'article 52 de la Llei de 16 de desembre de 1954, sobre expropiació forçosa, i Red Eléctrica de España, SA Unipersonal adquireix la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat o de les comunitats autònomes o d'ús públic, propis o comunals de la província o municipi, obres i serveis d'aquests i zones de servitud pública.  
  
Quart  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació d'aquesta resolució en el Boletín Oficial del Estado, a l'efecte de notificació d'aquesta resolució quan els interessats siguen desconeguts, s'ignore el lloc de la notificació o bé, intentada aquesta, no s'haguera pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació d'aquesta resolució a Red Eléctrica de España, SA Unipersonal; a totes les administracions o organismes públics i empreses del servei públic o serveis d'interés general que han intervingut, o han pogut intervindre, en el procediment d'autorització; les que han emés, o van haver d'emetre, condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com a la resta de persones interessades en l'expedient, d'acord amb el que preveu l'article 52 de la Llei de 16 de desembre de 1954, d'expropiació forçosa.  
- Traslladar aquesta resolució a la Direcció General de Política Energètica i Mines del Ministeri d'Indústria, Energia i Turisme i a la Comissió Nacional d'Energia.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Economia Sostenible, Sectors Productius i Comerç d'aquesta conselleria en el termini d'un mes comptador des de l'endemà de la notificació, d'acord amb el que estableix l'article 122 de la Llei 39/2015, d'1 d'octubre, Del procediment administratiu comú de les administracions públiques.  
  
València, 27 d'octubre de 2016.- El director general d'Indústria i Energia: Diego Maciá Antón.